C. Timucuha n umakun Ṣṣenf-agi n tmacahut, d wagi i yellan di tmurt n leqbayel d agejdan, d netta i yeṭṭuqten s waṭas, s yis-s meḥsub i tettwassen ugar tmacahut di tmetti taqbaylit. Tettawi-id ɣef wayen yellan darilaw, lmeεna-s, amdan ur yezmir ara ad yamen belli yella neɣ yezmer ad yili yeḍra neɣ yezmar ad yeḍru ayen akken ɣef wacu id d-yessawal umsawel di tmacahut-is imi amur neɣ aḥric ameqqran d amakun gar waya-agi ad nebder: ayefki n tẓiwci neɣ wid n tsedda, lafεa m sebεa iqaray... ṣṣenf-agi d win yeṭṭfen amur ameqqran di leṣnaf n tmucuha s umata.